**AIŠKINAMASIS RAŠTAS**

**DĖL PRITARIMO KLAIPĖDOS MIESTO SAVIVALDYBĖS ADMINISTRACIJOS DIREKTORIAUS IR KLAIPĖDOS MIESTO SAVIVALDYBĖS ADMINISTRACIJOS 2016 METŲ VEIKLOS BEI KLAIPĖDOS MIESTO SAVIVALDYBĖS 2017-2019 METŲ STRATEGINIO VEIKLOS PLANO ĮGYVENDINIMO 2017 METAIS ATASKAITOMS**

2018 m. kovo 6 d.

Klaipėda

**1. Sprendimo projekto esmė, tikslai ir uždaviniai**.

Sprendimo projekto tikslas – pristatyti Savivaldybės administracijos direktoriaus ir savivaldybės administracijos 2017 metų veiklos bei Klaipėdos miesto savivaldybės 2017–2019 metų strateginio veiklos plano ataskaitas.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 29 straipsnio 8 dalies 9 punkte numatyta, kad Savivaldybės administracijos direktorius reglamento nustatyta tvarka atsiskaito už savo ir savivaldybės administracijos veiklą teikdamas veiklos ataskaitas savivaldybės tarybai ir merui.

Lietuvos Respublikos vietos savivaldos įstatymo 16 straipsnio 2 dalies 19 punkte numatyta, kad Savivaldybės tarybos išimtinė kompetencija yra savivaldybės administracijos direktoriaus ataskaitos ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šios ataskaitų ir atsakymų priėmimas.

Lietuvos Respublikos vietos savivaldos įstatymo 16 straipsnio 2 dalies 40 punkte yra numatyta, kad  Savivaldybės tarybos išimtinė kompetencija yra savivaldybės strateginio veiklos plano tvirtinimas ir ataskaitos dėl jo įgyvendinimo išklausymas bei sprendimo dėl jos priėmimas.

Klaipėdos miesto savivaldybės tarybos veiklos reglamente nustatyta, kad Savivaldybės administracijos direktorius atsiskaito už savo veiklą iki einamųjų metų balandžio 1 d.

Ataskaitos parengtos Savivaldybės administracijos struktūrinių padalinių pateiktos informacijos pagrindu. Padalinių vadovai Savivaldybės administracijos direktoriui pateikė išsamias ataskaitas apie savo veiklą, pasiektus rezultatus ir savo sričių problematiką. Pirmojoje ataskaitoje pateikiama rašytinė informacija apie Savivaldybės administracijos direktoriaus ir Savivaldybės administracijos padalinių veiklos rezultatus 2017 m. Antrojoje ataskaitoje pateikiama išsami informacija apie Klaipėdos miesto savivaldybės 2017–2019 metų strateginio veiklos plano įgyvendinimo rodiklius 2017 m.

**3. Kokių rezultatų laukiama.**

Savivaldybės tarybos nariai ir miesto bendruomenė susipažins su ataskaitose pateikiama detalia informacija apie savivaldybės administracijai priskirtų funkcijų įgyvendinimą ir Klaipėdos miesto savivaldybės 2017–2019 metų strateginio veiklos plano vykdymą 2017 metais.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimas**.

Nėra.

**6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – savivaldybės administracijos direktorius savivaldybės tarybos nariams ir miesto bendruomenei atsiskaito už savo ir savivaldybės administracijos veiklą. Savivaldybės tarybos nariai, bendruomenė turi galimybę pateikti susipažinti su ataskaitoje pateiktais duomenimis ir pasiūlymais bei pastabomis dėl veiklos tobulinimo.

Neigiamų sprendimo priėmimo pasekmių nenumatoma.

Strateginio planavimo skyriaus vedėja Indrė Butenienė